خانم نه‌وال، خوه‌ى وه‌ ئافره‌تێگ دڵ نازك و پڕله‌ سووزو دڵ ته‌ڕ وه‌سف ئه‌كاو ئێژێ: هويچ وه‌ختێ خوه‌شم ناياد ده‌رفه‌ته‌يل وه‌ قازانج خوه‌م وه‌كار بارم، به‌ڵكۆ خوه‌شم له‌ رويوه‌روى بوينه‌.
نه‌وال ئاشكرا ئه‌كا ك هه‌رگز له‌ ژيان ناترسێ ته‌نيا له‌ پيرى نه‌ود. هه‌ر ئه‌و چنه‌ ك خوه‌ى وه‌پێ ئه‌ماژه‌ ئه‌ياد، ديمه‌ن ئه‌و ژن و پياوه‌يل پيره‌ ك ناتوانن له‌ شه‌قامه‌يل بپه‌ڕنه‌و، فره‌ له‌ بانێ كارگه‌ر بويه‌، هه‌ ئه‌را يه‌يشه‌ وه‌ختێ ئه‌و ديمه‌نه‌يله‌ ديه‌، چوى كه‌سێ بتاسيه‌يد، ترس سه‌راپاى گرتيه‌سه‌و وه‌ر.
نه‌وال له‌ بان يه‌يشه‌ جه‌خته‌و ئه‌كا ك كارگه‌رى و ترسين له‌ پيرى له‌ لاى هه‌ر هونه‌رمه‌ندێ هه‌سه‌ وه‌ تايبه‌ت هورنه‌مه‌نديل ژن. ئمجا ئويشێ: ئه‌و هورنه‌مه‌نديله‌ ك دگان وه‌ى راسيه‌ نيه‌نه‌ن، دروو ده‌ن.
نه‌وال دوياى جياوبوين له‌ شويه‌گه‌ى، له‌ باوه‌ت ژيان تايبه‌ت وه‌ خوه‌ى ئشاره‌ وه‌ يه‌ ئه‌كا: ئيرنگ هويچ پياوێ له‌ ناو ژيانم نيه‌، چوين ك وه‌ل هونه‌رو مناڵه‌يلما ژيه‌م.
ئه‌ى هونه‌رمه‌ند لوبنانيه‌، فره‌ خوه‌ش ئه‌ياد ئوتۆمۆبيل بڕانێد./ش
